

Na osnovu čl. 54 Zakona o državnoj imovini (“Sl. list Crne Gore”, br.21/09 i 40/11), br.21/09 i 40/11), čl.38 st.1 tač.9 Zakona o lokalnoj samoupravi (“Sl.list Crne Gore”, br.02/18) i čl. 52 Zakona o eksproprijaciji (“Sl. list RCG” br. 55/00, 12/02, 28/06 i “Sl., list CG” br. 21/08, 30/17 i 75/18), Skupština Glavnog grada- Podgorica, na sjednici održanoj\_\_\_\_\_\_\_donijela je

**O D L U K U**

**o davanju saglasnosti za zaključenje Sporazuma o naknadi sa**

**Dabetić Velizarom za nesporni dio nekretnina koje su predmet**

**postupka eksproprijacije**

**Član 1**

Daje se saglasnost za zaključenje Sporazuma o naknadi sa ranijim vlasnikom Dabetić Velizarom, u postupku utvrđivanja naknade za nesporni dio nepokretnosti za koje se vodi postupak eksproprijacije pred Upravom za nekretnine - PJ Podgorica, u zahvatu DUP-a “Prvoborac” u Podgorici, a radi izgradnje “Miniobilaznice”, sa sljedećim elementima:

1. Glavni grad Podgorica se obavezuje da Dabetić Velizaru iz Podgorice, izmiri pravičnu naknadu za nesporni dio nepokretnosti povodom kojih se vodi postupak eksproprijacije, u ukupnom preostalom iznosu od **373.286,00 eura,** od čega:
* za zemljište iz Ln br.517 KO Podgorica II, ukupne površine 850m2, označeno kao kat.parcela br.1175, livada 3.klase, površine 192m2, dvorište pov. 500m2 i zemljište ispod porodične stambene zgrade br.1 pov.158m2, naknada u iznosu od 250€/m2, odnosno za ukupnu površinu zemljišta iznos od 212.500,00 eura,
* za legalni dio objekta br.1 na kat.parceli br.1175, ukupne neto površine od 235m2, u iznosu od 750,00€/m2, što ukupno iznosi 176.250,00 eura (podrum pov.16 m2, prizemlje pov.102m2 i prvi sprat pov.117m2),
* za zasade, iznos od 4.536,00 eura (što po sva tri osnova čini sudu od 393.286,00 eura).

Navedeni iznosi su utvrđeni u skladu sa sa zvaničnom procjenom Uprave za nekretnine, nalazom ovlašćenog vještaka i shodno praksi izvršenih naknada u istom području.

Obzirom da je Glavni grad - Podgorica Dabetić Velizaru i njegovom pravnom prethodniku - ocu, sada pok. Dabetić Miličku iz dva navrata već isplatio iznose od po 10.000,00 eura (ukupno 20.000,00 eura), to se gore pomenuti ukupni iznos naknade umanjuje za sumu od 20.000,00 eura, tako da **za isplatu preostaje iznos od** **373.286,00 eura.**

Naknada navedene sume od 373.286,00 eura će se isplatiti Dabetić Velizaru u 6 jednakih mjesečnih rata, s tim što će prva rata biti isplaćena u roku od 8 dana od dana zaključenja Sporazuma.

Glavni grad - Podgorica je u obavezi da Dabetić Velizaru i njegovoj porodici isplaćuje naknadu zakupnine za privremeni smještaj u dosadanjim mjesečnim iznosima, za period od 3 mjeseca od dana zaključena Sporazuma.

Glavni grad - Podgorica se obavezuje da nakon zaključenja ovog Sporazuma o istom obavijesti nadležni organ uprave ili Upravni sud pred kojim eventualno bude tekao postupak eksproprijacije u vezi predmetnih nekretnina, u cilju donošenja pravilne odluke i obustavaljanja daljeg postupka.

Dabetić Velizar je saglasan da se Glavni grad - Podgorica uknjiži sa pravom svojine na cjelokupnom predmetnom zemljištu od ukupno 850m2, bez dodatne posebne saglasnosti Dabetić Velizara, a cjelokupni predmetni objekat br.1 je u cjelosti porušen uz saglasnost imenovanog pri izgradnji “Miniobilaznice”.

Realizacijom ovog Sporazuma, Dabetić Velizar će se smatrati u potpunosti izmiren za svo zemljište iz Ln br. 517 KO Podgorica II u pov. od 850m2, za sve zasade na istom i za nesporni legalni dio objekta u ukupnoj neto površini od 230m2, te se po tom osnovu isti odriče bilo kakvih dodatnih potraživanja.

**Član 2**

Ovlašćuje se Direkcija za imovinu da u ime Glavnog grada, pred nadležnim notarom u Podgorici zaključi Sporazum o naknadi, u skladu sa ovom odlukom.

**Član 3**

Ova odluka stupa na snagu danom objavljivanja u “Službenom listu CG - Opštinski propisi”.

Broj: 02-030/19- \_\_\_\_\_\_

Podgorica, \_\_\_\_\_\_\_\_ 2019.godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

 **dr Đorđe SUHIH**

**O b r a z l o ž e nj e**

 Pravni osnov za donošenje ove odluke sadržan je u čl. 29 stav 2 Zakona o državnoj imovini (gdje spada i novac za predmetnu naknadu), kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom, u članu 45 stav 1 tačka 9 Zakona o lokalnoj samoupravi kojim je propisano da Skupština raspolaže imovinom Glavnog grada, kao i u čl. 52 Zakona o eksproprijaciji kojim je propisano da se stranke mogu sporazumjeti o oblicima i visini naknade van postupka propisanog ovim Zakonom, sve do pravosnažnosti rješenja o eksproprijaciji u kom slučaju se obustavlja dalji postupak eksproprijacije.

 Pred Upravom za nekretnine – PJ Podgorica, u toku je postupak eksproprijacije predmetnih nekretnina po predlogu Glavnog grada - Podgorice, u predmetu br. 465-101-UP-8315/10-31, koji je pokrenut još 2010. godine, radi izgradnje “Miniobilaznice”, kojom je zahvaćena i predmetna kat. parcela br. 1175 iz Ln br. 517 KO Podgorica II, a koji postupak nije još konačno i pravosnažno završen, jer su rješenja iz prvostepenog i drugostepenog postupka više puta poništavana i vraćana na ponovno odlučivanje, zbog raspravljanja eksproprijacije nelegalnog dijela objekta.

 Kako bi se predmetni postupak okončao za nesporni dio nepokretnosti, odnosno za zemljište površine 850m2, legalni dio stambenog objekta u neto površini od 235m2 i za zasade na zemljištu, a što je procijenjeno od strane nadležne komisije Uprave za nekretnine – PJ Podgorica i nadležnog vještaka i praksom u drugim predmetima na istoj lokaciji, u iznosima koji su navedeni ovom Odlukom, to smatramo da je za Glavni grad i za dosadašnjeg vlasnika nekretnina Dabetić Velizara od interesa da se postupak u tom dijelu okonča isplatom pomenutog novčanog iznosa.

 Na osnovu navedenog, predlaže se Skupštini Glavnog grada Podgorica da donese Odluku o davanju saglasnosti za zaključenje Sporazuma o naknadi povodom postupka ekspropijacije nekretnina Dabetić Velizara za njegov nesporni dio, pred nadležnim notarom u Podgorici.